Държавен вестник, бр. 32, 2015 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  32
посочен в съответния регистър адрес на уп-
равление и електронният му адрес; 
4. предложения и сигнали, които, въпреки 
че съдържат реквизитите по т. 1 – 3, не са 
подписани от автора/подателя или от негов 
представител по закон или по пълномощие. 
(5) За сигнали, отнасящи се до нарушения, 
извършени преди повече от две години, се 
считат тези, които засягат факти и събития, 
случили се преди повече от две календарни 
години преди подаването или заявяването на 
сигнала, установено чрез датата на подаването 
или заявяването в деловодството на Агенцията. 
(6) За постъпилите сигнали за злоупотре-
би с власт и корупция, лошо управление на 
държавно имущество или за други незако-
носъобразни или нецелесъобразни действия 
или бездействия на служители на Агенцията, 
с които се засягат държавни или обществени 
интереси, права или законни интереси на 
други лица, изпълнителният директор със 
заповед определя комисия, която да разгледа 
конкретния сигнал.
(7) Предложенията и сигналите, които са 
подадени до некомпетентен орган, се препра-
щат на компетентните органи не по-късно 
от 7 дни от постъпването им, освен когато 
има данни, че въпросът вече е отнесен и до 
тях. За препращането се уведомява подалият 
сигнала или предложението.
Чл. 17. (1) Директорите на главната дирек-
ция и на дирекциите и служителите, пряко 
подчинени на изпълнителния директор, ръ-
ководят, организират, контролират, планират, 
координират, отчитат се и носят отговорност 
за дейността и за изпълнението на задачите 
на съответната дирекция и административно 
звено в съответствие с определените с пра-
вилника функции. 
(2) Освен определените с правилника функ-
ции дирекциите изпълняват и други задачи, 
възложени им от изпълнителния директор в 
сферата на правомощията му. 
Чл. 18. Служителите в Агенцията, заемащи 
ръководни длъжности, съобразно възложените 
им функции и задачите на ръководеното от 
тях звено:
1. възлагат задачи на работещите в звеното, 
контролират и отговарят за тяхното срочно 
и качествено изпълнение;
2. осигуряват взаимодействие с другите зве-
на в Агенцията в съответствие с установените 
организационни връзки и разпределението на 
дейностите между тях;
3. изготвят отчети за дейността на звеното 
и правят предложения за конкретни мерки за 
подобряване на дейността в него;
4. предлагат повишаване, преназначаване, 
стимулиране, санкциониране и освобожда-
ване на работещите в звеното и участват в 
процедурите по назначаване на служители.
Чл. 19. (1) Правата и задълженията на 
служителите в Агенцията, както и изисква-
нията за заемане на съответната длъжност 
се определят в длъжностни характеристики, 
които се утвърждават от главния секретар. 
(2) Държавните служители и лицата, ра-
ботещи по трудово правоотношение в Аген-
цията, изпълняват възложените им задачи 
и отговарят пред прекия си ръководител за 
изпълнението на работата съобразно длъж-
ностните си характеристики.
Чл. 20. (1) За изпълнение на определени 
задачи, свързани с дейността на Агенцията, 
могат да бъдат привличани временно нещат-
ни сътрудници в качеството им на експерти. 
(2) Правата и задълженията на лицата по 
ал. 1 се определят от изпълнителния директор 
в акта за привличането им и/или в сключения 
с тях договор. 
Чл. 21. (1) Работното време на служителите 
в администрацията е 8 часа дневно и 40 часа 
седмично при 5-дневна работна седмица.
(2) Работното време на служителите по ал. 1 
се определя в границите от 7,30 до 18,30 ч. 
със задължително присъствие в периода от 
10,00 до 16,00 ч. и с обедна почивка 30 минути 
между 12,00 и 13,00 ч.
(3) Работното време на служителите по 
ал. 1 се определя с вътрешен акт при отчитане 
спецификите на административните звена и 
задължителното отработване на установените 
8 часа дневно.
(4) Работното време на административните 
звена, които осъществяват административно 
обслужване на гражданите, e от 9,00 до 17,30 ч.
Чл. 22. Служителите в Агенцията могат да 
бъдат награждавани с отличия за образцово 
изпълнение на служебните си задължения. 
Чл. 23. Служителите в Агенцията удос-
товеряват самоличността и длъжността си 
със служебни карти. Формата и видът на 
служебните карти се определят със заповед 
на изпълнителния директор.
Чл. 24. Достъпът на външни лица в сградата 
на Агенцията се разрешава след издаване на 
пропуск от охраната.
ДОПЪЛНИТЕЛНА РАЗПОРЕДБА
§ 1. Изпълнителният директор в срок 
един месец от влизането в сила на правил-
ника утвърждава длъжностното разписание 
в Агенцията.
ЗАКЛЮЧИТЕЛНА РАЗПОРЕДБА
§ 2. Правилникът се приема на основание 
чл. 6, ал. 4 от Закона за малките и средните 
предприятия и чл. 55 от Закона за админи-
страцията.